Številka: 900 – 9/2017 - 4

Datum: 27. 01. 2017

**Z A P I S N I K**

**14. izredne seje** Sveta Četrtne skupnosti Moste (ČS Moste), ki je bila ki je bila v četrtek, dne 26. 01. 2017 ob 17.00 uri v prostorih JP Energetika, enota TE-TOL, Toplarniška 19, Ljubljana.

NAVZOČI ČLANI: Stanislava Marija Ferenčak Marin, Igor Bole, Dmitar Grubor, Igor Horvat, Mojca Jager, Mira Ključanin, Nataša Livojević, Stanislav Markoja, Radmila Šešić, Jožica Virant, Milorad Vojnović, Mitja Zaplatil.

OSTALI NAVZOČI: dr. Marko Agrež, Irena Debeljak, Doris Kukovičič, Marko Podobnik, Miroslav Kupljenik, Bor Kirn, Denis Striković, Barbara Šivec.

Opravičili: Elvis Baltić, Matej Čepeljnik, Živa Nevenkić, Blanka Vilfan.

Odsotni: Lara Valič

Članice in člane Sveta ČS Moste ter goste oz. ostale navzoče je pozdravila predsednica Sveta in jim izrekla dobrodošlico na 14. izredni seji Sveta ČS Moste 5. mandata.

Nato se je preverilo sklepčnost: od 17 članov je bilo navzočih 12 članov.

Predsednica je podala **ugotovitev, da je bila 14. izredna seja sklepčna.**

Razprave o predlaganem dnevnem redu ni bilo, zato je predsednica Sveta navzoče člane povabila h glasovanju.

**DNEVNI RED:**

1. Predstavitev ČS Moste:

- opravljeno delo v preteklem letu, načrti za 2017. leto.

2. Predstavitev enote TE-TOL JP Energetike Ljubljana:

- delo in dosežki v 2016. letu, načrti za 2017. leto.

3. Vprašanja in razprava o obeh predstavitvah

Navzočih je bilo 12 članov Sveta. Opredeljenih je bilo 12 članov. Za predlagani dnevni red je glasovalo 12 članov Sveta.

DNEVNI RED 14. IZREDNE SEJE JE BIL SPREJET.

**AD 1**

**Predstavitev ČS Moste: opravljeno delo v preteklem letu, načrti za 2017. leto**

V gradivu so vsi vabljeni skupaj z vabilom dobili poročilo o novostih v okolju četrti od jeseni 2015 do jeseni 2016 ter predvidevanje dela v letu 2017. Ker so si gradivo, članice in člani Sveta prebrali že doma, je predsednica Sveta na kratko povzela največje dosežke in omenila tudi tiste, ki v poročilu niso zajeti, kot na primer: kažipoti oziroma usmerjevalne table do Doma starejših občanov Fužine. Poudarila je, da so bile v preteklem letu izvedene vse akcije, prireditve in dogodki, ki so bili v načrtu in pa tudi tiste, ki jih je bilo potrebno zorganizirati v času ambasadorstva Zelene prestolnice Evrope. Na koncu se je zahvalila JP Energetika, OE TE-TOL, za večletno podporo pri izvedbi akcij in prireditev. Nato je predsednica odprla razpravo in povabila Bora Kirna, da prisotnim predstavi Mladinsko postajo Moste. V nadaljevanju se je g. Striković zahvalil JP Energetika, OE TE-TOL, da podpira projekte četrtne skupnosti, dr. Agrež pa je izrekel čestitke Svetu ČS Moste za uspešno opravljeno delo v preteklem letu.

Po razpravi je predsednica predlagala, da se nadaljuje z naslednjo točko dnevnega reda in predala besedo gostiteljem.

**AD 2**

**Predstavitev enote TE-TOL JP Energetike Ljubljana: delo in dosežki v 2016. letu, načrti za 2017. leto.**

V preteklem letu so v OE TE-TOL razširili ponudbo: maloprodaja električne energije (toplota-plin-elektrika=prihranek), novo spletno uporabniško središče, klub Zvestoba ogreva ter širitev CNG polnilnic. Prav tako so sodelovali v več družbeno odgovornih projektih, kot na primer: program Zelena prestolnica, podpora svetovni okoljski raziskavi o črnem oglju (g. Lenarčič opravil meritve z ultralahkim letalom), predstavitev tovarne energije v Minicityu in podobno. Povedali so, da je bilo preteklo leto tudi jubilejno leto, saj so praznovali več obletnic: 55 let oskrbe z zemeljskim plinom in vodo ter 50 let soproizvodnje toplotne in elektro energije iz Most (pričetek leta 1966).

V razpravi, ki je sledila so sodelovali: g. Markoja, g. Kupljenik, g. Podobnik ter g. Striković, ki so želeli vedeti in so dobili odgovore:

* povod za pričetek prodaje električne energije ni bil, da bi konkurirali, ampak, da bi uporabnikom lahko ponudili boljše storitve: vse pri enem ponudniku, ena položnica…
* za izboljšanje stanja individualnih kurišč ARSO pripravlja brošure, potrebno bi bilo več prepričevanja za naložbo za spremembo ter tudi s strani države več spodbude za priključitev na daljinsko ogrevanje
* filtri za individualna kurišča naj bi že obstajala v Švici
* kakovost življenja v bližini tovarne kar se tiče onesnaževanja s strani TE-TOL ni večjega vpliva, saj je pri 100% onesnaženosti zraka prispevek s strani TE-TOL 0,1 %, je pa za bližnje sosede najbolj moteč hrup.

Zapisala:

*Barbara Šivec Stanislava Marija Ferenčak Marin*

Koordinatorka VII predsednica Sveta Četrtne skupnosti Moste

Mestne občine Ljubljana